Suresh 106 Views gopi
గోపిచంద్‌, మైత్రీ ఫౌండేషన్‌ అవగాహన ఒప్పందం
హైదరాబాద్‌ (గచ్చిబౌలి), : పుల్లెల గోపిచంద్‌ బాడ్మింటన్‌ ఆకాడమీ ఆధ్వర్యంలోని గోపిచంద్‌ ఫౌండేషన్‌, ప్రముఖ పవర్‌ సెక్టార్‌ కంపెనీ మైత్రీ సంస్థ ఆధ్వర్యంలోని మైత్రీ ఫౌండేషన్‌లు గురువారం అవగాహన ఒప్పందం చేసుకున్నాయి. అన్ని క్రీడల్లో ఉన్న నైపుణ్యం ఉన్న క్రీడాకారులకు చేయూత నిచ్చేందుకు సిద్దమయ్యాయి. కోచ్‌ లీడ్‌ అథ్లెటిక్‌ ప్రోగ్రాం పేరు తో ఆర్థిక స్థోమత లేక అద్బుతమైన నైపుణ్యాన్ని మరుగున పడు తున్న క్రీడాకారులకు చేయూతనిచ్చి శిక్షణ అందించేందుకు ముం దుకు వచ్చారు. ఈమేరకు గచ్చిబౌలిలోని పుల్లెల గోపిచంద్‌ బాడ్మింటన్‌ అకాడమీలో గురువారం జరిగిన కార్యక్రమంలో బాడ్మింటన్‌ కోచ్‌ పుల్లెల గోపిచంద్‌, మైత్రీ ఫౌండేషన్‌ చైర్మన్‌ రవికైలాశ్‌లు పాల్గొని దీనికి సంబంధించిన వివరాలు వెల్ల డించారు. ద్రోణాచార్య అవార్డు గ్రహిత అథ్లెట్‌ రమేశ్‌ ఆధ్వర్యం లో తెలంగాణ వ్యాప్తంగా మారుమూల ప్రాంతాలు, పేద కుటుం బాల నుంచి వచ్చిన క్రీడాకారులను ఎంపిక చేసి వారికి అత్యు త్తమ శిక్షణ ఇవ్వనున్నట్లు తెలిపారు. వీరికి ఆర్థిక సహాయంతో పాటు మౌలిక సదుపాయాలు కల్పించేందుకు రానున్న రెండేళ్ల కాలానికి మైత్రీసంస్థ తన సిఎస్‌ఆర్‌ ఫండ్‌గా 3కోట్ల రూపా యలను కేటాయిస్తుంది. మొదటి విడతలో ఇప్పటికే పలు జాతీ యటోర్నీల్లో సత్తా చాటిన ద్యుతిచంద్‌, కావ్య, జ్యోతి, విశా లాక్షి, నిత్య, దీప్తి, హర్షిత, శిరీషలను ఎంపిక చేశారు. ఈ సందర్భంగా కోచ్‌ గోపిచంద్‌ మాట్లాడుతూ బాడ్మింటన్‌తో పాటు మిగిలిన క్రీడల్లోనూ క్రీడాకారులను ఆదుకోవాలని నిర్ణయిం చా మని, ప్రభుత్వ, ప్రైవేటు భాగస్వామ్యంతో దీన్ని ప్రారం భించా మన్నారు.నైపుణ్యం ఉన్న క్రీడాకారులను గుర్తించి వారిని ఎంపిక చేసి గోపిచంద్‌ అకాడమీతో పాటు పలు ప్రాంతాల్లో కోచ్‌ రమేశ్‌ ఆధ్వర్యంలో శిక్షణ ఇవ్వనున్నట్లు తెలిపారు. మైత్రీ ఫౌండేషన్‌ చైర్మన్‌ రవి కైలాశ్‌ మాట్లాడుతూ ఆర్థిక సమ స్యలతో ఎంతో విలువైన నైపుణ్యం ఉన్నక్రీడాకారులు వెలుగులోకి రాకుండా పోతున్నారనివాపోయారు. దీన్ని దృష్టిలో ఉంచుకొని తాము ఈ కార్యక్రమంచేపట్టామని, తమను చూసి మరికొంతమంది కార్పొరే టర్‌ సంస్థలు ముందుకు వస్తే సంతోషమని తెలిపారు. ఈ కార్యక్రమంలో స్పోర్ట్స్‌ అథారిటీ ఆఫ్‌ తెలంగాణ స్టేట్‌ చైర్మన్‌ వెంకటేశ్వర్‌రెడ్డి, తెలంగాణ అథ్లెటిక్స్‌ అసోసియేషన్‌ కార్యదర్శి రంగారావు, బాడ్మింటన్‌ క్రీడాకారులు పివి.సింధు, పారుపల్లి కాశ్యప్‌, క్రీడాకారులు శంకర్‌, మృదుల, సౌజన్య, మైత్రిఫౌం డేషన్‌ సభ్యులు విక్రమ్‌ తదితరులు పాల్గొన్నారు
===========